Zoznam najbohatších ľudí sveta

Zoznam najbohatších ľudí sveta je rebríček najbohatších ľudí sveta, ktorý zostavuje a publikuje raz do roku, v marci americký ekonomický časopis "Forbes". Celková čistá hodnota majetku jednotlivcov na zozname je odhadovaná minimálne na jednu miliardu amerických dolárov. Výpočet ich majetku je založený na základe ich majetku a ich účtovníctva v dlhoch. Kráľovské rodiny a diktátori, ktorých bohatstvo pochádza z ich pozície sú z týchto zoznamov vylúčení.
Zoznam vychádza každoročne od marca 1987. Bill Gates, zakladateľ spoločnosti Microsoft bol, vrátane zoznamu z roku 2016, na jeho vrchole sedemnásťkrát počas posledných 22 rokov. V roku 2015 dosiahol tento zoznam rekordný počet 1 826 ľudí, ktorý mal rekord v počte 290 nových boháčov: 71 z Číny, 57 z USA, 28 z Indie a 23 z Nemecka. 46 nových miliardárov malo menej ako 40 rokov. V zozname bolo aj rekordných 197 žien. Priemer čistého imania ľudí v zozname je 3,86 miliardy, čo je medzi rokmi 2015 – 2014 prepad o 60 miliónov dolárov. Spoločne títo členovia klubu miliardárov vlastnili v roku 2015 7,1 bilióna dolárov. Ich majetok oproti roku 2014 narástol o 0,7 bilióna dolárov. Podľa správy medzinárodnej charitatívnej organizácie OXFAM osem miliardárov vlastní toľko bohatstva ako „zvyšok (polovica) ľudstva“.
Prvých 25 najbohatších ľudí Slovenska v roku 2016 dosiahlo spolu majetok 12,4 miliardy dolárov. Najbohatším Slovákom kraľuje Andrej Babiš, ktorý založil spoločnosť Agrofert a svojím majetkom oficiálne prekročil 2,74 miliardy dolárov. Do tohto zoznam najbohatších ľudí sveta sa zo Slovákov v roku 2016 dostal so sumou 1,08 miliardy dolárov Ivan Chrenko, ktorý je zakladateľom a partnerom v nadnárodnej developerskej skupine HB Reavis, ktorá na Slovensku stojí za projektami Auparkov, či Apollo biznis centier, ale má investičné projekty v Česku, Chorvátsku, Poľsku, či v Maďarsku.
2024.
38. výročný zoznam svetových miliardárov časopisu "Forbes" má rekordných 2 781 miliardárov s celkovým čistým majetkom 14,2 bilióna dolárov. V porovnaní s rokom 2023 je to nárast o 141 členov a 2 bilióny dolárov. V porovnaní s predchádzajúcim rokom, dve tretiny členov zoznamu sú bohatší, vrátane Marka Zuckerberga, ktorého čisté imanie narástlo o 112,6 miliardy dolárov. 
Rok 2023.
V 37. ročníku zoznamu svetových miliardárov časopisu "Forbes" sa na zozname nachádzalo 2 640 miliardárov s celkovým čistým majetkom 12,2 bilióna dolárov. Je to oproti roku 2022 medziročný pokles o 28 členov a 500 miliárd dolárov. Viac ako polovica zoznamu miliardárov je chudobnejšia ako v predchádzajúcom roku, vrátane Elona Muska, ktorý padol z prvej na druhú priečku. Od roku 2013, keď sa Mexičan Carlos Slim Helu stal najbohatším človekom sveta, sa dostal po desiatich rokoch na najvyššiu priečku predseda predstavenstva koncernu LVMH, neameričan Francúz Bernard Arnault. V zozname pre rok 2023 je podobne ako v roku 2022, pätnásť miliardárov vo veku pod 30 rokov: najbohatším z nich je dedič firmy Red Bullu, Mark Mateschitz, ktorý je vlastníkom 34,7 miliardy dolárov. Najmladšími z partie miliardárov sú dvaja menej ako 20 roční: Clemente Del Vecchio, dedič majetku Luxottica (najväčší svetový výrobca okuliarov), ktorý zdieľa majetok so svojimi šiestimi súrodencami a nevlastnou matkou. Druhým z týchto mladých miliardárov je Kim Jung-yang, ktorého majetkom je japonsko-juhokórejský herný gigant Nexon.
Rok 2022.
V 36. ročníku zoznamu, sa nachádza 2 668 miliardárov, ktorí spolu vlastnia 12,7 bilióna dolárov. Je to o 97 členov menej než v roku 2021.
Rok 2021.
V 35. ročníku zoznamu, sa nachádza 2 755 miliardárov, ktorí spolu vlastnia 13,1 bilióna dolárov. Je to o 660 členov viac ako v roku 2020. Až 86% týchto miliardárov má väčší majetok, než mali v predošlom roku.
Rok 2020.
V 34. ročníku zoznamu, sa nachádza 2 095 miliardárov, ktorí spolu vlastnia 8 biliónov dolárov. Je to o 58 členov a 700 miliárd menej, ako v roku 2019. Až 51% týchto miliardárov má menší majetok v porovnaní s predošlým rokom. Zoznam bol finalizovaný dňa 18. marca 2020, je preto ovplyvnený udalosťami súvisiacimi s pandémiou COVID-19.
Rok 2019.
V 33. ročníku zoznamu, sa nachádza 2153 miliardárov, ktorí spolu vlastnia 8,7 biliónu dolárov. Je to o 55 členov a 400 milárd menej, ako v roku 2018. Najviac miliardárov je z USA (609), kým Číne poklesol počet o 324 (ak nepočítame Hong Kong, Macau a Taiwan).
Štatistiky.
Zdroj: "Forbes".